ڪاٺيا بازار

ديھ ڪاٺيا بازار  سنڌ جي ضلعي قمبر شهدادڪوٽ جي نصيرآباد تعلقي جي ھڪ ديھ جو نالو آهي جيڪا نصيرآباد تپي ۾ واقع آهي.

تاريخ
بورڊ آف روينيو سنڌ جي رڪارڊ ۾ موجود 1881ع واري ھن ديھ جي نقشي مطابق ھن ديھ ۾ ڳوٺ صادق ڳنوار، ٿرڙي وارو مقام، ڳوٺ ڳوانسر، جنھن لڳ گھر گکڻ گوانسر جا، مقام عمر فقير جو، ڳوٺ نصيرآباد جنھن لڳ انجنيئري بنگلا، مسڻ ۽ گھر رنگيلين جا، ڳوٺ سونو گوندل واقع ھيا. ديھ مان ڳوٺ نصيرآباد ڀرسان چيلو واھ ۽ لاڙ واھ گذرندڙ ھئا[ http://map.sindhzameen.gos.pk/Taluka.aspx?district=Kamber%20Shahdad%20Kot ]. ھاڻي ھن ديھ ۾ نصيرآباد شھر جو اوڀرندو حصو واقع آهي جنھن ۾ نصيرآباد شھر جو پراڻو حصو، گرڊ اسٽيشن، نصيرآباد ڊگري ڪاليج ۽ باء پاس وارو علائقو پڻ شامل آھن.

جاگرافي
ھن ديھ جي اتر ۾ ديھ واسو ڪلھوڙو، ديھ گل سانگھرو ۽ ديھ مرادي، اولھ ۾ ديھ نصيرآباد، اوڀر ۾ ديھ گڪو ۽ ديھ بٺ ۽ ڏکڻ ۾ ديھ چنجڻي واقع آهن. ھن ديھ جي مڪمل روينيو سروي ٿي آهي. نصيرآباد باڊھ روڊ ھن ديھ مان گذرندڙ آھي. وڳڻ نصيرآباد روڊ پڻ ھن ديھ مان گذرندي نصيرآباد شھر ۾ داخل ٿئي ٿو.

آبادي
2017 جي آدمشماري مطابق ھن ديھ جي ڳوٺن جي ڪل آبادي 3,875 ھئي جيڪا 571 خاندانن تي مشتمل ھئي..

 حوالا